Diari Oficial de la Generalitat Valenciana


Sumari del DOGV 9313, del 05-04-2022 (2022/2575)

RESOLUCIÓ de 23 de març de 2022, de la Conselleria d'Educació, Cultura i Esport, per la qual es dona compliment a la Interlocutòria de 2 de febrer de 2022, de la peça de mesures cautelars número 4/000393/2021, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9313

Data del DOGV
:   05-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2575


Data del document
:   23-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 23 de març de 2022, de la Conselleria d'Educació, Cultura i Esport, per la qual es dona compliment a la Interlocutòria de 2 de febrer de 2022, de la peça de mesures cautelars número 4/000393/2021, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2022/2575]  
Fets  
Primer. Per la Resolució de 27 de juliol de 2021, de la Conselleria d'Educació, Cultura i Esport, per la qual es resolen els expedients de sol·licitud d'accés al règim de concerts, renovació, modificació i/o pròrroga dels concerts educatius en la Comunitat Valenciana durant el mes de gener de 2021 (DOGV 9144, 05.08.2021), al centre Sagrado Corazón HH. Maristas, de València, codi 44102091, se li desestima la renovació del concert educatiu sol·licitat per a una unitat d'Educació Especial d'Integració Secundària pel període comprés entre els cursos 2021-2022 a 2024-2025.  
Segon. Instituto Hermanos Maristas Provincia Mediterránea va interposar, dins del termini i en la forma escaient, recurs contenciós administratiu, que va donar lloc al procediment ordinari núm. 4/000393/2021, sol·licitant en el mateix recurs com a mesura cautelar la suspensió de l'execució de la resolució recorreguda, formant-se peça de mesures cautelars.  
Tercer. Per la Interlocutòria de 2 de febrer de 2022, de la peça de mesures cautelars núm. 4/000393/2021, s'acorda estimar la mesura cautelar d'atorgament del concert educatiu en els termes sol·licitats pel demandant, mentre es tramita i resol el recurs contenciós administratiu, i sempre que la part demandant en la instància preste caució per l'import de 122.469,08 ?.  
Quart. Mitjançant escrit de la Sala de 22 de febrer de 2022 s'informa la Conselleria d'Educació, Cultura i Esport que s'ha adoptat la mesura cautelar d'atorgament del concert educatiu en els termes sol·licitats, acompanyant-se còpia de la caució presentada, i s'insta la Conselleria perquè duga a efecte l'esmentada mesura cautelar.  
  
Fonaments de dret  
Únic. Vist l'anterior, i prèvia proposta del director general de Centres Docents, en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Executar la mesura cautelar sol·licitada per Instituto Hermanos Maristas Provincia Mediterránea, això és, la renovació del concert sol·licitat pel centre Sagrado Corazón HH. Maristas, de València, codi 16235259, d'una unitat d'Educació Especial d'Integració Secundària pel període comprés entre els cursos 2021-2022 a 2024-2025, mentre es tramita i resol el recurs contenciós administratiu que va donar lloc al procediment ordinari núm. 4/000393/2021.  
  
Segon  
La suspensió de la Resolució de 27 de juliol de 2021, de la Conselleria d'Educació, Cultura i Esport, en el particular recollit en el seu annex I, que desestima al centre Sagrado Corazón HH. Maristas, de València, codi 60262549, la renovació del concert educatiu sol·licitat per a una unitat d'Educació Especial d'Integració Secundària pel període comprés entre els cursos 2021-2022 a 2024-2025.  
Inscriure aquesta circumstància en el Registre de Centres Docents de la Comunitat Valenciana. La present resolució tindrà efectes retroactius a data 1 de setembre de 2021.  
  
Contra la present resolució, les parts legitimades podran promoure incident d'execució de sentència, davant el Tribunal Superior de Justícia de la Comunitat Valenciana, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 23 de març de 2022.- El conseller d'Educació, Cultura i Esport: Vicent Marzà i Ibáñez.